Muidugi ei anna kiibitsejatele rahu ka eraldatud summa suurus - 200 000 krooni. Kas liiga palju või hoopis liiga vähe? Minu arust on see üsna  täpne summa. Kui toetatuks poole miljoniga, võiksid Andrus Veerpalu ja Kristina Šmigun-Vähi küsida: aga milleks meie siis olümpial võidu nimel rassisime? Kui toetatuks 50 000 - 100 000 krooniga, siis jäänuks see hooaja eelarve suurust silmas pidades pigem sümboolseks abiks. Viiendik miljonist on enam-vähem kirik keset küla. Avaldan kiitust, seltsimehed otsustajad!